Document ID: 32001R2479

Komission asetus (EY) N:o 2479/2001,
annettu 17 päivänä joulukuuta 2001,
väliaikaisen polkumyyntitullin käyttöönotosta Taiwanista peräisin olevien kirjoitettavien CD-levyjen tuonnissa
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 7 artiklan,
on kuullut neuvoa-antavaa komiteaa asiasta,
sekä katsoo seuraavaa:
A. MENETTELY
(1) Komissio julkaisi 31 päivänä maaliskuuta 2001 Euroopan yhteisöjen virallisessa lehdessä ilmoituksen(3) polkumyynnin vastaisen menettelyn aloittamisesta Taiwanista peräisin olevien kirjoitettavien CD-levyjen, jäljempänä "CD-R-levyt", tuonnissa yhteisöön ja pani vireille asiaa koskevan tutkimuksen.
(2) Menettely aloitettiin valituksen perusteella, jonka oli tehnyt helmikuussa 2001 Euroopan CD-R-levyjen tuottajien komitea (Committee of European CD-R Manufacturers CECMA) niiden tuottajien puolesta, jotka edustivat suurinta osaa yhteisön CD-R-levyjen tuotannosta. Valitukseen sisältynyt näyttö tarkasteltavana olevan tuotteen polkumyynnistä ja siitä aiheutuvasta merkittävästä vahingosta katsottiin riittäväksi oikeuttamaan menettelyn aloittamisen.
(3) Komissio ilmoitti menettelyn aloittamisesta virallisesti valituksen tehneille yhteisön tuottajille sekä muille tiedossa oleville yhteisön tuottajille, vientiä harjoittaville tuottajille, tuojille, käyttäjille ja raaka-ainetoimittajille, joita asian tiedettiin koskevan, sekä Taiwanin edustajille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi menettelyn aloittamista koskevassa ilmoituksessa asetetussa määräajassa.
(4) Jotkut taiwanilaiset vientiä harjoittavat tuottajat ja niiden yhdistys sekä valituksen tehneet ja muut yhteisön tuottajat ja tuojat esittivät kantansa kirjallisesti. Kaikille osapuolille, jotka olivat sitä edellä mainitun määräajan kuluessa pyytäneet ja osoittaneet, että niiden kuulemiseen oli olemassa erityisiä syitä, annettiin mahdollisuus tulla kuulluiksi.
(5) Tietyt osapuolet väittivät, että valituksen tehneet yhteisön tuottajat eivät täyttäneet neuvoston asetuksen (EY) N:o 384/96, jäljempänä "perusasetus", 5 artiklan 4 kohdassa säädettyjä vaatimuksia. Komission ennen tarkastelun vireillepanoa suorittama lakisääteinen tarkastus osoitti, että asetuksen 5 artiklan 4 kohdassa tarkoitetut sekä 25 prosentin että 50 prosentin kynnykset saavutettiin. Valituksen tehneiden yhteisön tuottajien osuus oli tosiasiassa yli 26 prosenttia yhteisön kokonaistuotannosta, eivätkä yhteisön tuottajat vastustaneet tutkimuksen vireillepanoa. On syytä huomata, että yhteisön tuottajia koskevien käytettävissä olevien tietojen perusteella (mukaan luettuina niiden suhde taiwanilaisiin vientiä harjoittaviin tuottajiin ja niiden Taiwanista peräisin olevan tarkasteltavana olevan tuotteen tuontitoiminnan osuus) komissio päätti perusasetuksen 4 artiklan 1 kohdan mukaisesti jättää kuusi tuottajaa yhteisön kokonaistuotantoa koskevan määritelmän ulkopuolella. Niistä yksikään ei ollut tehnyt valitusta.
(6) Koska taiwanilaisten vientiä harjoittavien tuottajien määrä on huomattava, komissio päätti soveltaa otantamenetelmää perusasetuksen 17 artiklan mukaisesti. Komissio lähetti kyselylomakkeet edustavalle vientiä harjoittavien taiwanilaisten tuottajien otokselle Taiwanissa ja sai niiltä yksityiskohtaiset tiedot (katso johdanto-osan 17 kappale).
Perusasetuksen 17 artiklan mukaisesti ja ottaen huomioon tuojien suuren määrän tutkittiin mahdollisuus soveltaa otantamenettelyä. Kuitenkin ainoastaan viisi tuojaa ilmoittautui ja toimitti aloittamista koskevassa ilmoituksessa pyydetyt tiedot. Komissio lähetti niille kyselylomakkeet, joihin ainoastaan kolme tuojaa vastasi.
Komissio lähetti kyselylomakkeet myös kaikille muille osapuolille, joita asian tiedettiin koskevan, ja sai merkityksellisiksi ja täydellisiksi katsotut vastaukset neljältä valituksen tehneeltä yhteisön tuottajalta sekä kymmeneltä muulta yhteisön tuottajalta.
(7) Komissio hankki ja tarkasti kaikki polkumyynnin, vahingon ja yhteisön edun alustavaa määrittämistä varten tarpeellisina pitämänsä tiedot ja teki tarkastuskäynnit seuraavien yritysten toimitiloihin:
a) Taiwanilaiset vientiä harjoittavat tuottajat
- Auvistar Industry Co., Chung-Li
- Princo Corporation, Hsinchu
- Prodisc Technology Inc., Taipei
- Ritek Corporation, Hsinchu
- Unidisc Technology Co., Taipei
b) Viejiin etuyhteydessä olevat tuojat yhteisössä
- Multimedia Info-Tech Ltd, Belfast, Pohjois-Irlanti
c) Yhteisön tuottajat
- Computer Support Italcard SRL, Milano, Italia
- CPO Magnetic Products BV, Oosterhout, Alankomaat
- Fuji Magnetics GmbH, Kleve, Saksa
- Matsushita Media Manufacturing Ireland Ltd, Youghal, Irlanti
- Mitsui Advanced Media SA, Ensisheim, Ranska
- MPO Media SAS, Averton, Ranska
- TDK Recording Media Europe SA, Bascharage, Luxemburg.
(8) Polkumyyntiä ja vahinkoa koskeva tutkimus kattoi 1 päivän tammikuuta 2000 ja 31 päivän joulukuuta 2000 välisen ajanjakson, jäljempänä "tutkimusajanjakso". Vahinkoa koskevaan arvioon vaikuttava kehityssuuntausten tarkastelu kattoi 1 päivän tammikuuta 1997 ja tutkimusajanjakson päättymisen välisen ajanjakson, jäljempänä "tarkastelujakso".
B. TARKASTELTAVANA OLEVA TUOTE JA SAMANKALTAINEN TUOTE
1. Tarkasteltavana oleva tuote
(9) Tarkasteltavana olevan tuotteen muodostavat kirjoitettavat CD-levyt, jotka luokitellaan tällä hetkellä CN-koodiin ex 8523 90 00.
(10) CD-R-levy on polykarbonaattilevy, joka on päällystetty väriainekerroksella, esimerkiksi kultaa tai hopeaa sisältävällä heijastavalla materiaalilla ja suojakerroksella. Levylle voidaan kirjoittaa ainoastaan kerran ja siksi siitä käytetään nimitystä "WORM" (Write Once Read Many). Levy on digitaalimuotoiselle tiedolle tai musiikille tarkoitettu optinen tiedontallennusväline. Tallentaminen tapahtuu CD-R-tallennuslaitteen infrapunalaserilla levyn välikerrokseen.
CD-R-levyjä on eri laatuja riippuen tallennetun tiedon lajista (data-CD-R ja musiikki-CD-R), tallennuskapasiteetista, heijastavan metallikerroksen koostumuksesta (yleensä hopeaa) ja siitä, onko CD-R-levyyn painettu jotakin.
Tuotetta myös myydään erilaatuisina ja sitä markkinoidaan erityyppisissä pakkauksissa, joista yleisimpiä ovat tavanomaiset tai erityisen litteät kotelot, jotka sisältävät yhden CD-R-levyn, 10-100 CD-R-levyä sisältävät kutistemuoviin pakatut keskiötuella varustetut levypakkaukset, 10-100 CD-R-levyä sisältävät lieriökotelot, yhden sellofaaniin pakatun CD-R-levyn sisältävät pahvikuoret, pahvilaatikot jne.
Vaikka erityyppisten myynnissä olevien CD-R-levyjen käyttötarkoitukset ja laatu saattavat vaihdella, niiden fyysiset ja tekniset perusominaisuudet eivät kuitenkaan eroa tämän vuoksi merkittävästi toisistaan. Tästä syystä niitä pidetään tässä tutkimuksessa yhtenä tuotteena.
2. Samankaltainen tuote
(11) Komissio totesi, että Taiwanista peräisin olevien yhteisöön tuotujen CD-R-levyjen ja valituksen tehneiden ja muiden yhteisön tuottajien tuottamien ja yhteisön markkinoilla myymien CD-R-levyjen fyysisissä ja teknisissä perusominaisuuksissa ja käyttötarkoituksissa ei ollut eroja. Lisäksi todettiin, että Taiwanissa tuotetut ja sieltä Euroopan yhteisöön viedyt CD-R-levyt eivät eronneet Taiwanin kotimarkkinoilla myydyistä CD-R-levyistä. Tästä syystä pääteltiin, että sekä yhteisön tuotannonalan tuottamat ja yhteisön markkinoilla myymät että Taiwanin kotimarkkinoilla tuotetut ja myydyt CD-R-levyt olivat perusasetuksen 1 artiklan 4 kohdassa tarkoitetulla tavalla samanlaisia kuin Taiwanista yhteisöön tuodut CD-R-levyt.
C. OTOS
(a) Taiwanilaisten viejien otos
(12) Koska taiwanilaisten vientiä harjoittavien tuottajien määrä on huomattava, komissio päätti, että on tarpeen soveltaa otantamenetelmää perusasetuksen 17 artiklan mukaisesti.
(13) Jotta komissio voisi valita otoksen, vientiä harjoittavia tuottajia pyydettiin perusasetuksen 17 artiklan 2 kohdan nojalla ilmoittautumaan kolmen viikon kuluessa menettelyn aloittamisesta ja toimittamaan perustiedot viennistään, kotimarkkinamyynnistään ja tarkasteltavana olevan tuotteen tuotantoon liittyvistä toimistaan sekä kaikkien niihin etuyhteydessä olevien tarkasteltavana olevan tuotteen tuotannossa ja/tai myynnissä toimivien yritysten nimet ja tiedot näiden toiminnasta. Taiwanin viranomaiset ja vientiä harjoittavia tuottajia edustava taiwanilainen järjestö, joihin komissio otti myös yhteyttä asiassa, eivät vastustaneet otantamenetelmän käyttöä.
(b) Yhteistyössä toimivien yritysten alustava valinta
(14) Neljätoista taiwanilaista yritystä ilmoittautui ja toimitti pyydetyt tiedot perusasetuksen 17 artiklan 2 kohdassa asetetun kolmen viikon ajanjakson kuluessa. Kuitenkin ainoastaan kaksitoista yritystä ilmoitti viennistä yhteisöön tutkimusajanjakson aikana. Yrityksiä, jotka veivät tarkasteltavana olevaa tuotetta tutkimusajanjakson aikana yhteisöön ja ilmaisivat halunsa kuulua otokseen, pidettiin aluksi yhteistyössä toimivina yrityksinä ja ne otettiin huomioon otoksen valinnassa.
Näiden yritysten osuus tarkasteltavana olevan tuotteen kokonaisviennistä Taiwanista yhteisöön oli 88 prosenttia.
(15) Yrityksiä, jotka eivät ilmoittautuneet kolmen viikon määräajassa, pidettiin yhteistyöhön osallistumattomina yrityksinä.
(c) Otoksen valinta
(16) Otos perustui perusasetuksen 17 artiklan 1 kohdan mukaisesti viennin sellaiseen suurimpaan edustavaan määrään, joka voitiin kohtuudella tutkia käytettävissä olevassa ajassa. Tällä perusteella otokseen valittiin vientiä harjoittavia tuottajia edustavan taiwanilaisen järjestön kanssa käytyjen neuvottelujen jälkeen kuusi taiwanilaista yritystä (mukaan luettuina neljä etuyhteydessä olevaa samaan ryhmittymään kuuluvaa vientiä harjoittavaa tuottajaa). Asiasta ilmoitettiin Taiwanin viranomaisille.
(17) Yhteistyössä toimivalle kuudelle yritykselle, joita ei sisällytetty lopulliseen otokseen, ilmoitettiin, että niiden viennissä mahdollisesti käyttöön otettava polkumyyntitulli laskettaisiin perusasetuksen 9 artiklan 6 kohdan säännösten mukaisesti. Jotkut näistä yrityksistä ilmoittivat aluksi aikovansa pyytää yksilöllistä marginaalia perusasetuksen 17 artiklan 3 kohdan mukaisesti, jos niitä ei valittaisi otokseen. Aloittamista koskevassa ilmoituksessa asetetussa määräajassa ei perusteltuja pyyntöjä kuitenkaan saatu.
(18) Kaikille aluksi otokseen kuuluvalle kuudelle yritykselle lähetettiin kyselylomakkeet. Yksi otokseen kuuluva yritys päätti kuitenkin lopulta olla vastaamatta kyselyyn. Sen vuoksi kyseiselle yritykselle ilmoitettiin, että sen ei enää katsottu toimivan yhteistyössä tutkimuksessa ja että sitä kohdeltaisiin näin ollen samalla tavalla kuin muita yhteistyöhön osallistumattomia yrityksiä. Tämän johdosta yhteistyöstä kieltäytymisen taso nousi 22 prosenttiin yhteisöön suuntautuvasta kokonaisviennistä.
D. POLKUMYYNTI
3. Normaaliarvo
(19) Komissio tutki ensin perusasetuksen 2 artiklan 2 kohdan mukaisesti, oliko kukin vientiä harjoittava tuottaja myynyt CD-R-levyjä edustavassa määrin riippumattomille asiakkaille eli oliko kyseisen myynnin kokonaismäärä vähintään viisi prosenttia vastaavasta vientimyynnistä yhteisöön.
Tästä tarkastelusta kävi ilmi, että kaikki tutkitut vientiä harjoittavat tuottajat olivat myyneet CD-R-levyjä edustavassa määrin kotimarkkinoillaan tutkimusajanjakson aikana.
(20) Komissio piti kotimarkkinoilla myytyjä ja vietyjä tuotelajeja, joilla oli samanlainen tallennuskapasiteetti, metallikerros, painatus, laatu ja käyttötarkoitus, suoraan vertailtavina.
(21) Tietyn tuotelajin kotimarkkinamyyntiä pidettiin riittävän edustavana, jos sen myynti kotimarkkinoiden riippumattomille asiakkaille tutkimusajanjakson aikana oli vähintään 5 prosenttia yhteisöön vietäväksi myydyn vastaavan tuotelajin kokonaismäärästä.
(22) Komissio tutki tämän jälkeen perusasetuksen 2 artiklan 4 kohdan mukaisesti, voitiinko kunkin yrityksen kotimarkkinamyynnin katsoa tapahtuneen tavanomaisessa kaupankäynnissä.
Tätä varten määritettiin, kuinka suuri osuus kunkin vietyjä tuotelajeja vastaavan lajin myynnistä kotimarkkinoiden riippumattomille asiakkaille oli kannattamatonta tutkimusajanjaksona.
a) Jos yli 80 prosenttia tietyn tuotelajin kotimarkkinamyynnin määrästä tapahtui vähintään yksikkökustannuksia vastaavilla hinnoilla ja jos sen myyntihintojen painotettu keskiarvo oli vähintään sama kuin tuotantokustannusten painotettu keskiarvo, kyseisen tuotelajin normaaliarvo määritettiin sen kaikessa kotimarkkinamyynnissä veloitettujen hintojen painotettuna keskiarvona.
b) Jos vähintään 10 mutta enintään 80 prosenttia tietyn tuotelajin kotimarkkinamyynnin määrästä tapahtui vähintään yksikkökustannuksia vastaavilla hinnoilla, sen normaaliarvo määritettiin vähintään yksikkökustannuksia vastaavilla hinnoilla tapahtuneessa kotimarkkinamyynnissä veloitettujen hintojen painotettuna keskiarvona.
c) Jos alle 10 prosenttia tietyn tuotelajin kotimarkkinamyynnin määrästä tapahtui vähintään yksikkökustannuksia vastaavilla hinnoilla, sitä ei katsottu myytävän tavanomaisessa kaupankäynnissä, mistä syystä sen normaaliarvo muodostettiin laskennallisesti.
(23) Yhden tutkitun yrityksen yhteisöön vietäväksi myymien kaikkien tuotelajien osalta ja muiden neljän tutkitun yrityksen yhteisöön vietäväksi myymien tiettyjen tuotelajien osalta kotimarkkinamyynnin todettiin tapahtuneen tavanomaisessa kaupankäynnissä. Vastaavan tuotelajin normaaliarvo määritettiin riippumattomien asiakkaiden Taiwanin kotimarkkinoilla tutkimusajanjaksona maksamien tai maksettavien tosiasiallisten hintojen perusteella kuten perusasetuksen 2 artiklan 1 kohdassa säädetään.
(24) Tuotelajeille, joita ei myyty tavanomaisessa kaupankäynnissä sekä tuotelajeille, joita ei myyty edustavassa määrin kotimarkkinoilla, oli normaaliarvo muodostettava laskennallisesti. Neljä tutkittua yritystä myi tällaisia tuotelajeja yhteisöön vietäväksi.
(25) Normaaliarvo muodostettiin perusasetuksen 2 artiklan 6 kohdan mukaisesti lisäämällä yhteistyössä toimivien vientiä harjoittavien tuottajien keskimääräisiin tuotantokustannuksiin tutkimusajanjaksona niiden samankaltaisen tuotteen myyntiin kotimarkkinoilla tavanomaisessa kaupankäynnissä liittyvät myynti-, hallinto- ja yleiskustannukset sekä niiden saama painotettu keskimääräinen voitto. Ilmoitettuja tuotantokustannuksia ja myynti-, hallinto- ja yleiskustannuksia oikaistiin tarvittaessa, ennen kuin niitä käytettiin tavanomaisessa kaupankäynnissä tapahtuneen myynnin määrittämiseen ja normaaliarvojen laskemiseen.
4. Vientihinta
(26) Kaikkien tutkittujen viiden vientiä harjoittavan tuottajan tarkasteltavana olevan tuotteen suoraan yhteisöön riippumattomille asiakkaille suuntautuneen kokonaisviennin vientihinta määritettiin perusasetuksen 2 artiklan 8 kohdan mukaisesti tosiasiallisesti maksettujen tai maksettavien vientihintojen perusteella.
Kaksi tutkittua vientiä harjoittavaa tuottajaa myi tarkasteltavana olevaa tuotetta myös etuyhteydessä oleville osapuolille yhteisössä. Tässä tapauksessa vientihinta määritettiin perusasetuksen 2 artiklan 9 kohdan mukaisesti sen hinnan perusteella, jolla maahantuodut tuotteet jälleenmyytiin ensimmäisen kerran riippumattomalle ostajalle. Tätä varten tehtiin oikaisuja kaikkien kustannusten huomioon ottamiseksi, mukaan luettuina tullit ja verot, joita aiheutui tuonnin ja jälleenmyynnin välillä, sekä tavallisesti saatava voitto, jotta luotettava vientihinta voitiin määrittää.
5. Vertailu
(27) Normaaliarvoa ja vientihintaa verrattiin vapaasti lähettäjältä -tasolla.
Normaaliarvon ja vientihinnan välisen tasapuolisen vertailun varmistamiseksi otettiin asianmukaisesti oikaisujen muodossa huomioon hintojen vertailukelpoisuuteen vaikuttavat eroavuudet perusasetuksen 2 artiklan 10 kohdan mukaisesti. Kaikille tutkituille vientiä harjoittaville tuottajille on myönnetty oikaisut kuljetus-, merirahti-, vakuutus-, käsittely-, lastaus-, liitännäis-, pakkaus-, luotto-, vakuus- ja takauskustannusten sekä palkkioiden erojen mukaisesti aina, kun se katsottiin perustelluksi.
Kaksi vientiä harjoittavaa tuottajaa pyysi erityisoikaisua keskimääräisten hankintamäärien erilaisuuksien vuoksi. Nämä yritykset väittivät, että ne veloittivat alempia hintoja suuremmista hankintamääristä ja että keskimääräinen hankintamäärä yhteisöön myytäväksi oli huomattavasti suurempi kuin keskimääräinen hankintamäärä kotimarkkinoilla. Asianomaiset yritykset eivät kuitenkaan voineet osoittaa perusasetuksen 2 artiklan 10 kohdan k alakohdassa tarkoitetulla tavalla, että asiakkaat maksavat johdonmukaisesti eroavia hintoja kotimarkkinoilla hankintamäärien erilaisuuden vuoksi. Näin ollen tämä pyyntö hylättiin.
6. Polkumyyntimarginaalit
(a) Tutkittujen yritysten polkumyyntimarginaali
(28) Polkumyyntimarginaalit määritettiin vertaamalla tuotelajikohtaista normaaliarvon painotettua keskiarvoa tuotelajikohtaiseen vientihinnan painotettuun keskiarvoon. Polkumyyntimarginaalit määritettiin kuitenkin vertaamalla tuotelajikohtaista painotettuun keskiarvoon perustuvaa normaaliarvoa kaikkien yksittäisten vientitapahtumien hintoihin, jos vientihintojen rakenteessa oli eri ajanjaksojen välillä huomattavia eroja ja jos harjoitetun polkumyynnin tosiasiallinen laajuus ei olisi käynyt ilmi vertaamalla tuotelajikohtaista normaaliarvon painotettua keskiarvoa tuotelajikohtaiseen vientihinnan painotettuun keskiarvoon.
(29) Viiden tutkitun yrityksen vientihintojen rakenteessa voitiin tutkimusajanjaksona havaita eri ajanjaksojen välillä huomattavia eroja. Kolmen yrityksen osalta löydettiin huomattava ero tuotelajikohtaista normaaliarvon painotettua keskiarvoa tuotelajikohtaiseen vientihinnan painotettuun keskiarvoon vertaamalla määritetyn polkumyyntimarginaalin ja tuotelajikohtaista painotettuun keskiarvoon perustuvaa normaaliarvoa kaikkien yksittäisten tuotelajikohtaisten vientitapahtumien hintoihin vertaamalla määritetyn polkumyyntimarginaalin välillä. Perusasetuksen 2 artiklan 11 kohdan mukaisesti ja näiden kolmen yrityksen harjoittaman polkumyynnin tosiasiallisen laajuuden osoittamiseksi niille lopuksi määritetty polkumyyntimarginaali perustui tuotelajikohtaisen normaaliarvon painotetun keskiarvon ja kaikkien yksittäisten vientitapahtumien hintojen vertailuun. Kahden muun yrityksen polkumyyntimarginaali määritettiin vertaamalla tuotelajikohtaista normaaliarvon painotettua keskiarvoa tuotelajikohtaiseen vientihinnan painotettuun keskiarvoon.
(30) Komissio on polkumyyntimarginaalin määrittelyssä noudattanut käytäntöä pitää keskenään etuyhteydessä olevia tai samaan ryhmittymään kuuluvia yrityksiä johdonmukaisesti yhtenä ainoana yksikkönä ja sen vuoksi vahvistaa niille kaikille yksi ainoa polkumyyntimarginaali. Tämä johtuu siitä, että yksilöllisten polkumyyntimarginaalien määrittäminen voisi rohkaista yrityksiä kiertämään polkumyynnin vastaisia toimenpiteitä ja siten tehdä niistä tehottomia, koska keskenään etuyhteydessä olevilla tuottajilla olisi mahdollisuus ohjata yhteisöön suuntautuva vientinsä sen yrityksen kautta, jonka yksilöllinen polkumyyntimarginaali on alhaisin. Tämän käytännön mukaisesti neljää samaan ryhmittymään kuuluvaa keskenään etuyhteydessä olevaa vientiä harjoittavaa tuottajaa kohdeltiin yhtenä ainoana yksikkönä, jolle annettiin yksi ainoa polkumyyntimarginaali. Näille vientiä harjoittaville tuottajille päätettiin ensiksi laskea yrityskohtainen polkumyyntimarginaali ja määrittää sitten näiden polkumyyntimarginaalien painotettu keskiarvo, joka annettiin koko ryhmittymälle.
(b) Yhteistyössä toimivien otokseen kuulumattomien yritysten polkumyyntimarginaali
(31) Niiden vientiä harjoittavien tuottajien osalta, jotka ilmoittautuivat perusasetuksen 17 artiklan mukaisesti mutta joita ei tarkasteltu yksilöllisesti, polkumyyntimarginaali määritettiin perusasetuksen 9 artiklan 6 kohdan mukaisesti otokseen kuuluvien yritysten polkumyyntimarginaalien painotetun keskiarvon perusteella.
(c) Yhteistyöhön osallistumattomien yritysten polkumyyntimarginaali
(32) Niiden vientiä harjoittavien tuottajien, jotka eivät vastanneet komission kyselyyn eivätkä muuten ilmoittautuneet, polkumyyntimarginaali määritettiin käytettävissä olevien tietojen perusteella perusasetuksen 18 artiklan 1 kohdan mukaisesti.
(33) Yhteistyössä toimivien vientiä harjoittavien tuottajien ilmoittamaa yhteisöön suuntautuneen viennin määrää verrattiin vastaaviin Eurostatin tuontitilastoihin yhteistyön kokonaistason määrittelemiseksi.
Yhteistyöstä kieltäytymisen kokonaistason havaittiin olevan Taiwanissa korkea. Jos yhteistyöstä kieltäytymisen kokonaistaso on korkea, katsotaan yhteistyöstä kieltäytyville yrityksille aiheelliseksi määritellä jäännöspolkumyyntimarginaali korkeampana kuin yhteistyössä toimivalle yritykselle määritetty korkein polkumyyntimarginaali. On syytä uskoa, että yhteistyöstä kieltäytymisen korkea taso johtuu siitä, että yhteistyöstä kieltäytyneet tuottajat Taiwanissa yleensä harjoittivat polkumyyntiä suuremmassa määrin kuin yksikään yhteistyössä toimiva tuottaja. Taiwanille määritettiin sen vuoksi jäännöspolkumyyntimarginaali korkeampana kuin yhteistyössä toimivalle yritykselle määritetty korkein polkumyyntimarginaali. Tämä taso vastaa korkeimmalla polkumyyntimarginaalilla edustavassa määrin myytyjen tuotelajien polkumyyntimarginaalin painotettua keskiarvoa.
Edellä selostettua menettelyä pidettiin yhteistyöhön osallistumattomien yritysten osalta välttämättömänä myös siitä syystä, että ne eivät pääsisi hyötymään yhteistyöhaluttomuudestaan.
(34) Väliaikaiset polkumyyntimarginaalit ovat prosentteina yhteisön rajalla tullaamattomana cif -tuontihinnasta ilmaistuna seuraavat:
TAULUKON PAIKKA
E. YHTEISÖN TUOTANNONALAN MÄÄRITELMÄ
1. Yhteisön tuotanto
(35) Tutkimusajanjakson aikana CD-R-levyjä valmistivat yhteisössä seuraavat yritykset:
- neljä valituksen tehnyttä yhteistyössä menettelyn aikana toiminutta tuottajaa,
- viisi yhteistyössä menettelyn aikana toiminutta ja sitä tukenutta tuottajaa, jotka eivät kuuluneet valituksen tekijöihin,
- kaksi valituksen tekijöihin kuulumatonta tuottajaa, joista toinen tuki menettelyä ja toinen julistautui puolueettomaksi ja joista kumpikin toimitti ainoastaan luottamuksellisen vastauksen kyselyyn,
- kolme valituksen tekijöihin kuulumatonta tuottajaa, jotka tukivat menettelyä ja vastasivat kyselyyn, mutta eivät sen jälkeen vastanneet puutteita koskeviin kyselyihin,
- neljä valituksen tekijöihin kuulumatonta tuottajaa, jotka toimittivat komissiolle joitakin yleisiä tietoja mutta eivät toimineet yhteistyössä tutkimuksessa ja joista kaksi vastusti menettelyä ja kaksi julistautui puolueettomaksi, ja
- kahdeksan valituksen tekijöihin kuulumatonta muuta tuottajaa, jotka eivät toimineet yhteistyössä menettelyssä ja joista yksi tuki menettelyä.
(36) Koska useat valituksen tekijöihin kuulumattomat yhteisön tuottajat ovat toimineet yhteistyössä tutkimuksen yhteydessä, komissiolla oli mahdollisuus tutkia niiden asemaa tarkemmin perusasetuksen 4 artiklan 1 kohdan osalta. Joidenkin yhteistyössä toimineiden tuottajien (mukaan luettuina muutamat, jotka eivät aluksi kuuluneet valituksen tekijöihin) havaittiin tuoneen CD-R-levyjä Taiwanista. Ei kuitenkaan ollut syytä jättää näitä yrityksiä yhteisön tuotannonalan määritelmän ulkopuolelle ottaen huomioon sen, että merkittävä osa kyseistä hankinnoista oli tehty markkinakysynnän tyydyttämiseksi samanaikaisesti, kun asennettiin uutta tai lisäkapasiteettia, ja koska Taiwanista tehtyjen hankintojen prosenttiosuus oli suhteellisen alhainen verrattuna kokonaismyyntiin ja omaan tuotantoon tutkimusajanjakson aikana.
(37) Kaikkien kyseisten yritysten valmistamien CD-R-levyjen tuotanto muodostaa perusasetuksen 4 artiklan 1 kohdassa tarkoitetun yhteisön tuotannon.
2. Yhteisön tuotannonalan määritelmä
(38) Yhdeksän yhteistyössä toimineen valitusta tukeneen yhteisön tuottajan tuotanto muodosti pääosan eli tässä tapauksessa 69,4 prosenttia CD-R-levyjen yhteisön kokonaistuotannosta tutkimusajanjakson aikana. Niiden katsotaan tämän vuoksi muodostavan yhteisön tuotannonalan perusasetuksen 4 artiklan 1 kohdan ja 5 artiklan 4 kohdan mukaisesti. Niihin viitataan jäljempänä ilmaisulla "yhteisön tuotannonala".
F. VAHINKO
1. Alustavat huomiot
(39) CD-R-levyt ovat suhteellisen uusia huipputekniikan tuotteita. Suuri yleisö sai niitä käyttöönsä ja niiden läpimurto tapahtui pääasiassa vuosina 1997 ja 1998. Sen jälkeen tämän uuden tiedontallennusvälineen kysynnän kasvu on ollut erittäin kova. Tämä selittää sen, miksi jotkut muuttujista kuten kulutus, tuotanto ja myynti kaikki osoittavat huimaa kasvua.
2. Yhteisön kulutus
(40) Yhteisön kulutus perustui yhteisön tuotannonalan itse tuottamien CD-R-levyjen myynnin määrään, viiden kyselyyn vastanneen mutta yhteisön tuotannonalan määritelmän ulkopuolelle jätetyn yrityksen myynnin määrään, neljän yleisiä tietoja toimittaneen yrityksen myynnin määrään, Taiwanista ja muista kolmansista maista peräisin olevan tuonnin määrää koskeviin Eurostatin tietoihin ja muiden yhteisön tuottajien myynnin määrän arvioon, joka perustuu komission valituksen hyväksymiseen liittyvän tutkimuksen aikana keräämiin tietoihin.
TAULUKON PAIKKA
3. CD-R-levyjen tuonti yhteisöön
(a) Taiwanista peräisin olevan tuonnin määrä, hinta ja markkinaosuus
(41) Taiwanista tulevan tuonnin määrä kasvoi merkittävästi tarkastelujaksolla.
TAULUKON PAIKKA
(42) Taiwanilaisten CD-R-levyjen keskimääräinen tuontihinta laski merkittävästi 73 prosentilla tarkastelujakson aikana. Tuontihinta Taiwanista laski 51 prosenttia vuosien 1997 ja 1998 välillä, edelleen 21 prosenttia vuosien 1998 ja 1999 välillä ja 30 prosenttia vuosien 1999 ja 2000 välillä.
TAULUKON PAIKKA
(43) Taiwan lisäsi markkinaosuuttaan merkittävästi tarkastelujakson aikana.
TAULUKON PAIKKA
(b) Hinnan alittavuus
(44) Hinnan alittavuuden määrittämiseksi komissio tarkasteli tutkimusajanjaksoa koskevia hintatietoja. Yhteisön tuotannonalan myyntihinnat ovat nettohintoja, joista on vähennetty alennukset ja hyvitykset. Tarvittaessa näitä hintoja oikaistiin vapaasti lähettäjältä -tasoon eli poistamalla yhteisön rahtikustannukset. Vertaillut taiwanilaiset tuontihinnat ovat myös nettohintoja, joista on vähennetty alennukset ja hyvitykset ja joita on tarvittaessa oikaistu cif-hintaan yhteisön rajalla.
(45) Kyselyyn saatujen vastausten perusteella voitiin määritellä vertailutarkoituksiin erilaisia CD-R-levyjen tuoteryhmiä seuraavien erottavien ominaisuuksien perusteella: tallennuskapasiteetti, tallennetun tiedon laji, heijastavan kerroksen laji, painatus ja pakkaus. CD-R-levyjen fyysisillä ominaisuuksilla todettiin olevan vähemmän ratkaiseva merkitys CD-R-levyjen myyntihintaan, kun taas pakkaus osoittautui olevan vertailutarkoituksiin erityisen vaikuttava erityisominaisuus.
(46) Yhteisön tuotannonalan myyntihintoja ja taiwanilaisten vientiä harjoittavien tuottajien tuontihintoja verrattiin samassa kaupan portaassa, nimittäin yhteisön markkinoiden riippumattomien asiakkaiden keskuudessa, tarvittaessa asianmukaisesti oikaistuna.
(47) Tutkimusajanjakson aikana prosentteina yhteisön tuotannonalan myyntihinnoista ilmaistu hinnan alittavuuden marginaalien painotettu keskiarvo vaihteli 25,5 prosentista 29,5 prosenttiin. Hinnan alittavuuden marginaalin painotettu keskiarvo oli 29 prosenttia.
4. Yhteisön tuotannonalan tilanne
(a) Alustavat huomiot
(48) Ensimmäinen uusien eurooppalaisten tuotantolaitosten rakentamisaalto voidaan sijoittaa noin vuoteen 1997, joka on näin ollen aloitusvuosi, jolloin yksikkökohtaiset tuotantokulut olivat korkeat ja kapasiteetin käyttö vähäistä. Sen jälkeen kun tuotannossa oli saavutettu kohtuullinen taso ja tuotantokustannukset olivat merkittävästi laskeneet, tuotannonalan tulevaisuus oli lupaava vuonna 1999. Se houkutteli uusia sijoituksia ja uusia yrittäjiä.
(b) Tuotanto, kapasiteetti ja kapasiteetin käyttöaste
TAULUKON PAIKKA
(49) Yhteisön kulutuksen huimaavan kasvun seurauksena yhteisön tuotannonalan CD-R-levyjen tuotanto kasvoi jatkuvasti tarkastelujakson aikana.
(50) Kapasiteetin käyttöasteessa oli kasvava suuntaus vuoteen 1999, mutta se laski tutkimusajanjakson aikana, koska todellinen myynnin määrä alitti odotukset. Tämä kehitys johti varastojen valtavaan kasvuun. Ehkäistäkseen liiallisten varastojen muodostumista jotkut tuottajat jopa turvautuivat tilapäisiin tuotannon keskeytyksiin.
(51) Yhteisön tuotannonalan tuotantokapasiteetti osoitti seitsenkertaista kasvua tarkastelujakson aikana. Tämä johtui suurista koneisiin ja laitteisiin tehdyistä investoinneista, joita tehtiin erityisesti vuosina 1997 ja 1999. Vuotta 1997 voidaan yleensä pitää aloitusvuotena, mitä kuvaa kyseisen vuoden alhainen kapasiteetin käyttöaste. Laitteiston tärkeimpien osien hankinnan ja tuotannon aloittamisen välillä oli tavallisesti kuuden kuukauden aikaväli. Vuodelle 1998 oli ominaista pääasiassa kapasiteetin käyttövalmiuden luominen ja tuotantoprosessin hienosäätö. Kapasiteetin käyttöä voitiin näin ollen lisätä 68 prosenttiin. Kapasiteetin käyttö kasvoi edelleen vuonna 1999 mainitun tuotantoprosessin hallinnan ja suotuisten markkinaolosuhteiden ansiosta. Lasku tapahtui tutkimusajanjakson aikana, kun myyntiennusteet eivät toteutuneet.
(c) Myynnin määrä, myyntihinta, markkinaosuus ja kasvu
TAULUKON PAIKKA
(52) Yhteisön kulutuksen suotuisan kehityksen ansiosta yhteisön tuotannonalan myynnin määrä yhteisössä kasvoi merkittävästi tarkastelujakson aikana. Vuosien 1998 ja 2000 välillä yhteisön tuotannonalan myynnin määrä kolminkertaistui mutta yhteisön markkinat yli nelinkertaistuivat samana ajanjaksona. Yhteisön tuotannonalan keskimääräiset myyntihinnat laskivat 65 prosentilla tarkastelujakson aikana.
(53) Yhteisön tuotannonalan markkinaosuus kasvoi vuosien 1997 ja 1998 välillä. Se oli noin 16 prosenttia vuosina 1998 ja 1999. Vuodesta 1999 lähtien Taiwanin tuonnin määrä kasvoi yhteisön markkinoilla. Yhteisön tuotannonalan markkinaosuus laski 12,6 prosenttiin tutkimusajanjakson aikana. Kaiken kaikkiaan yhteisön tuotannonalan markkinaosuus on kasvanut 11,6 prosentista 12,6 prosenttiin tarkastelujakson aikana, kun taas tarkasteltavana olevan tuonnin osuus nousi 6,3 prosentista 60,1 prosenttiin.
TAULUKON PAIKKA
(54) Sekä yhteisön tuotannonalan myynti että yhteisön kulutus kasvoivat kertoimella 13 tarkastelujakson aikana. Taiwanista peräisin oleva tuonti kasvoi kertoimella 119 samana ajankohtana. Vuoden 1999 ja tutkimusajanjakson välisenä aikana yhteisön tuotannonalan myynti kasvoi 26 prosenttia kun taas yhteisön kulutus kasvoi 72 prosenttia ja tuonti Taiwanista 98 prosenttia.
(d) Varastot
(55) Yhteisössä tuotettujen CD-R-levyjen varastot kasvoivat merkittävästi vuoden 1999 loppua kohden ja vielä suuremmassa määrin vuoden 2000 loppuun mennessä. Myynti jäi odotettua vähäisemmäksi, mikä johti varastojen kasvuun ja tuotannon vähenemiseen, jopa sen keskeytyksiin. Tuotetuista CD-R-levyistä varastoitiin tutkimusajanjakson aikana jopa 20,3 prosenttia näistä tuotannon keskeytyksistä huolimatta.
TAULUKON PAIKKA
(e) Tuotantokustannukset ja kannattavuus
(56) Vaikka myyntihinnat laskivat, yhteisön tuotannonalasta tuli kannattava vuonna 1999. Yhteisön tuotannonala onnistui vähentämään huomattavasti tuotantokustannuksiaan, jotka olivat tutkimusajanjakson aikana noin 80 prosenttia CD-R-levyjen kokonaistuotantokustannuksista, ajanjaksolla 1997-1999 suurtuotannon ja tuotantoprosessin hienosäädön ansiosta. Vaikka tätä toimintaa jatkettiin tutkimusajanjakson aikana ja vaikka kustannuksia pystyttiin vielä merkittävästi vähentämään, yhteisön tuotannonala kärsi merkittäviä taloudellisia tappioita. Vuoden 1999 ja tutkimusajanjakson välisenä aikana kokonaistuotantokustannusten 22 prosentin lasku ei riittänyt korvaamaan myyntihintojen 34 prosentin laskua. Tämä tilanne aiheutti yhteisön tuotannonalalle keskimäärin - 4,8 prosentin tappiot liikevaihdosta tutkimusajanjakson aikana.
TAULUKON PAIKKA
(f) Sijoitukset, sijoitetun pääoman tuotto, kassavirta ja pääoman saanti
TAULUKON PAIKKA
(57) Merkittäviä investointeja tehtiin vuonna 1997, jota voidaan pitää aloitusvuotena, ja vuonna 1999, jolloin tapahtui toinen investointiaalto senaikaisten suotuisten markkinaolosuhteiden vallitessa, kun sijoituksia arvioitiin.
(58) Markkinaolosuhteiden muutoksen ja erityisesti markkinoiden myyntihintojen jyrkän laskun vuoksi uudet investointipäätökset tutkimusajanjakson aikana suurelta osin lykättiin tai peruutettiin, vaikka kulutus yhteisössä edelleen kasvoi.
(59) Nettotuottoon perustuva sijoitetun pääoman tuotto kasvoi vuoden 1997 - 27,2 prosentista 7,9 prosenttiin vuonna 1999 ja muuttui jälleen negatiiviseksi vuonna 2000 (- 6 %).
(60) Yhteisön tuotannonalan kassavirta muuttui positiiviseksi ensimmäistä kertaa vuonna 1999. Kassavirta tutkimusajanjakson aikana oli taas kuitenkin riittämätön poistoihin, arvostus- ja luottotappiovarauksiin. Sijoitustoiminnan jatkamista ei sen vuoksi voitu taata ilman lisärahoitusta.
(61) Pääoman saantimahdollisuuteen vaikuttavat vuoden 2000 negatiivinen tulos ja markkinahintojen kehitystä koskeva negatiivinen ennuste. Jopa yritysten, joiden taustalla oli suuri ryhmittymä, oli mahdoton saada lisärahoitusta sijoitetun pääoman riittämättömän tuottoennusteen takia.
(g) Työllisyys, tuottavuus ja palkat
TAULUKON PAIKKA
(62) Tarkasteltavana olevan tuotteen työllistävä vaikutus yli kaksinkertaistui tarkastelujakson aikana. Lisäys tapahtui samanaikaisesti uuden kapasiteetin asennuksen kanssa. Tuottavuus työntekijää kohti kasvoi myös jatkuvasti tarkastelujakson aikana.
(63) Osa työllisyyden lisäyksestä voidaan selittää yhteisön tuotannonalan yrityksellä lisätä myyntiä houkuttelevien pakkausten käyttöönotolla. Pakkaaminen osoittautui työvoimavaltaisemmaksi ja vähemmän koneellistetuksi toiminnaksi kuin tuotanto ja painatus.
(64) Lisäselvitystä kaipaa keskimääräisten palkkakustannusten 39 prosentin kasvu työntekijää kohden.
(h) Polkumyynnin laajuus
(65) Kun otetaan huomioon polkumyynnillä tapahtuneen tuonnin määrä ja hinta, tosiasiallisten, itsessään huomattavien, polkumyyntimarginaalien vaikutuksia ei voida pitää vähäpätöisinä.
5. Vahinkoa koskeva päätelmä
(66) Tarkastelujakson aikana Taiwanista tulevan halpatuonnin määrä kasvoi merkittävästi. Sen markkinaosuus kasvoi 6,3 prosentista 60,1 prosenttiin ja tuontihinnat laskivat 73 prosenttia. Yhteisön markkinoita hallitsee tuonti Taiwanista, joka tarkastelujakson aikana hyötyi myynnin määrän ja markkinaosuuden osalta merkittävästi enemmän kuin yhteisön tuotannonala CD-R-levyjen kysynnän suotuisasta kehityksestä yhteisössä.
(67) Tuonnin määrän kasvu ja myyntihinnan lasku olivat erityisen silmiinpistäviä vuoden 1999 ja tutkimusajanjakson välisenä aikana. Tuonnin määrä kaksinkertaistui sinä aikana ja tuontihinnat laskivat 30 prosenttia alittaen yhteisön tuotannonalan myyntihinnat keskimäärin 29 prosentilla tutkimusajanjakson aikana. Sen seurauksena taiwanilaiset tuottajat kasvattivat jatkuvasti markkinaosuuttaan.
(68) Jotkut yhteisön tuotannonalan tilanteeseen liittyvät taloudelliset indikaattorit kuten CD-R-levyjen tuotanto, asennettu tuotantokapasiteetti, myynnin määrä, työllisyys ja tuottavuus osoittivat myönteistä kehitystä tarkastelujakson aikana. Kapasiteetin käyttöaste kasvoi vuoteen 1999, mutta laski tutkimusajanjakson aikana 86 prosenttiin. Yhteisön tuotannonalan keskimääräiset myyntihinnat laskivat huomattavasti tarkastelujakson aikana.
(69) Yhteisön tuotannonala sai aluksi tietyn melko vaatimattomaksi jääneen markkinaosuuden, mutta menetti sen jälkeen osan siitä taiwanilaisille tuojille vuodesta 1998 lähtien. Yhteisön tuotannonalan arvioidun myynnin saamisessa laajenevilla markkinoilla kohtaamat vaikeudet johtivat varastojen määrän merkittävään kasvuun tutkimusajanjakson aikana. Tutkimusajanjakson aikana uudet investointipäätökset suurelta osin joko lykättiin tai peruttiin.
(70) Tuotantokustannusten laskun vuoksi yhteisön tuotannonalasta tuli kannattava vuonna 1999, mutta kustannusten jatkuva laskukaan ei riittänyt korvaamaan myyntihintojen merkittävää laskua. Taloudellisia tappioita syntyi tutkimusajanjakson aikana.
(71) Ottaen huomioon kaikki edellä mainitut tekijät, erityisesti sen, että yhteisön tuotannonalan osallisuus markkinoiden kasvuun estyi, että CD-R-levyihin liittyviä investointiohjelmia supistettiin merkittävästi myyntihintojen laskusuuntauksen takia, että Taiwanista tuleva tuonti alitti yhteisön tuotannonalan myyntihinnat, tutkimusajanjakson aikaiset taloudelliset tappiot ja lisärahoituksen saamisessa kohdatut vaikeudet, päätellään, että yhteisön tuotannonalalle on aiheutunut merkittävää vahinkoa.
G. VAHINGON SYY-YHTEYS
1. Johdanto
(72) Perusasetuksen 3 artiklan 6 ja 7 kohdan mukaisesti komissio on tarkastellut, onko Taiwanista peräisin olevien CD-R-levyjen polkumyynnillä tapahtuva tuonti aiheuttanut vahinkoa yhteisön tuotannonalalle siinä määrin, että sitä voidaan pitää merkittävänä. Polkumyynnillä tapahtuneen tuonnin lisäksi tutkittiin muut tiedossa olevat tekijät, jotka saattoivat aiheuttaa samaan aikaan vahinkoa yhteisön tuotannonalalle, sen varmistamiseksi, että kyseisten muiden tekijöiden mahdollisesti aiheuttaman vahingon ei katsota johtuvan polkumyynnillä tapahtuneesta tuonnista.
2. Polkumyynnillä tapahtuneen tuonnin vaikutus
(73) CD-R-levyjen kulutus yhteisössä kasvoi jyrkästi tarkastelujakson aikana 160 miljoonasta CD-R-levystä 2018 miljoonaan CD-R-levyyn. Yhteisön tuotannonalan tuotanto kasvoi samaan tahtiin, kun taas polkumyynnillä tapahtuva tuonti Taiwanista kasvoi huomattavasti enemmän samana ajankohtana nousten tutkimusajanjakson aikana 1212 miljoonaan yksikköön, mikä vastaa markkinaosuuden kasvua 6,3 prosentista 60,1 prosenttiin tarkastelujakson aikana. Saman tarkastelujakson aikana yhteisön tuotannonala kasvatti markkinaosuuttaan 11,6 prosentista 12,6 prosenttiin, mikä vastaa 254 miljoonan yksikön myyntiä tutkimusajanjakson aikana.
(74) Taiwanin tuontihintojen 73 prosentin lasku tarkastelujakson aikana oli huomattava, ja Taiwanin hinnat ovat jatkuvasti alittaneet yhteisön tuotannonalan myyntihinnat (jotka laskivat 65 prosenttia tarkastelujakson aikana), yhteisön tuotannonalan kokonaistuotantokustannukset ja jopa sen CD-R-levyjen tuotantokustannukset. Tutkimusajanjakson aikana todettu hinnan alittavuuden marginaalin painotettu keskiarvo oli 29 prosenttia.
(75) Tarkastelujakson aikaisten hinnanalennusten voidaan osittain katsoa johtuvan tämän uuden huipputekniikan tuotteen valmistusprosessin hallinnasta ja suurtuotannon eduista. Nämä tekijät eivät kuitenkaan selitä Taiwanin tuontihintojen poikkeuksellisen suurta laskua.
(76) Komissio päättelee näin ollen, että tuonti Taiwanista yhteisön markkinoille painoi hintoja merkittävästi alaspäin ja että tällä polkumyynnillä tapahtuvalla halpatuonnilla oli huomattava kielteinen vaikutus yhteisön tuotannonalan tilanteeseen.
3. Muiden tekijöiden vaikutus
(a) Kulutuksen kehitys
(77) Tarkastelujakson aikana yhteisön kulutus kasvoi kertoimella 13 - kehitys, joka normaaleissa olosuhteissa olisi mahdollistanut yhteisön tuotannonalan kasvun samassa suhteessa ja toiminnan kannattavuuden. Kulutuksen kehitys ei näin ollen ole vaikuttanut yhteisön tuotannonalalle aiheutuneeseen vahinkoon.
(b) CD-R-levyjen tuonti muista kolmansista maista
(78) Vuonna 1999 tuonti Taiwanista ylitti tuonnin kaikkialta muualta ja oli tutkimusajanjakson aikana 74 prosenttia kokonaistuonnista yhteisöön.
TAULUKON PAIKKA
(79) Kaiken yhteisöön suuntautuneen tuonnin hinnat laskivat merkittävästi tarkastelujakson aikana.
TAULUKON PAIKKA
(80) Muista maista tulevan tuonnin markkinaosuus laski 73 prosenttia eli 57,5 prosenttiyksiköllä. Taiwanista tulevan tuonnin kasvu enemmän kuin absorboi muualta tulevan tuonnin laskun vuodesta 1998 lähtien. Lukuun ottamatta Japania ja Singaporea, jotka Taiwanin jälkeen olivat tärkeimmät yhteisöön tuojamaat, yli 30 muuta maata jakoivat jäljellä olevat 9 prosenttia markkinaosuudesta tutkimusajanjakson aikana.
TAULUKON PAIKKA
(81) Vaikka tutkimusajanjakson aikana tuonti Japanista oli ainoastaan 16 prosenttia tuonnista Taiwanista, se on ollut perinteisesti tärkeä, koska kaksi japanilaista yritystä (Sony ja Tai Yuden) ovat kehittäneet CD-R-levyjen tuotantomenetelmän (yhdessä Philipsin kanssa) ja koska tärkeimmillä yhteisön tuottajilla on japanilaisyrityksissä joko täys- tai osaosakkuus. Hankinnat Japanista täydensivät markkinakysyntää tyydyttämään tarkoitettua tuotevalikoimaa samalla kun tuotantokapasiteettia lisättiin. Sen seurauksena tämän tuonnin markkinaosuus laski 33 prosentista 9,5 prosenttiin tarkastelujakson aikana, ja jälkimmäinen osuus oli pääasiassa suoraa myyntiä yhteisön markkinoille. Tarkastelujakson aikana keskimääräiset japanilaiset tuontihinnat ovat jatkuvasti olleet korkeampia kuin muut tuontihinnat.
(82) Väitettiin, että halpatuonti Singaporesta yhteisön markkinoille oli tosiasiassa aiheuttanut yhteisön tuotannonalalle aiheutuneen vahingon. Eurostatin tietojen perusteella voidaan todellakin päätellä, että tuontihinnat Singaporesta yhteisön markkinoille alittavat keskimäärin taiwanilaisten vientiä harjoittavien tuottajien veloittamat hinnat. Tuonti Singaporesta kuitenkin väheni 22,2 prosenttia vuoden 1999 ja tutkimusajanjakson välisenä aikana ja oli tutkimusajanjakson aikana 3,4 prosenttia kokonaistuonnista, sillä oli 2,7 prosentin osuus yhteisön markkinoista, ja se oli laskenut 14,2 prosentista tarkastelujakson alusta. Tämän kehityksen ja sen nopeuden perusteella, jolla tuonti Taiwanista valtasi yhteisön markkinoita tarkastelujakson aikana, komissio totesi, että Singaporesta peräisin olevan tuonnin vaikutuksen täytyi olla rajallinen ja että mahdollisuus, että kyseinen tuonti olisi ohjannut taiwanilaisten hinnoittelua, näyttää olevan vähäinen.
(83) Väitettiin myös, että Kiinan kansantasavalta ja Indonesia olivat aiheuttaneet yhteisön tuotannonalalle aiheutuneen vahingon. Kiinan osuus CD-R-levyjen kokonaistuonnista yhteisöön on 0,8 prosenttia, joka vastaa 0,67 prosenttia markkinaosuudesta. Indonesia tuli markkinoille vuonna 2000 ja sai 0,18 prosentin markkinaosuuden hinnoilla, jotka Eurostatin tietojen mukaan olivat huomattavasti alhaisemmat kuin Taiwanista tulevan tuonnin hinnat. Sekä Kiinan ja Indonesian tutkimusajanjakson aikainen markkinaosuus alittaisi yhteisön markkinoiden 1 prosentin vähimmäistason marginaalin perusasetuksen 5 artiklan 7 kohdan säännösten mukaisesti.
(84) Päätellään, että muista kolmansista maista kuin Taiwanista tulevan tuonnin vaikutukset eivät voi poistaa sitä syy-yhteyttä, joka vallitsee polkumyynnillä Taiwanista tapahtuvan tuonnin ja yhteisön tuotannonalalle aiheutuneen vahingon välillä.
(c) Yhteisön tuotannonalan vientitoiminta
TAULUKON PAIKKA
(85) Yhteisön tuotannonalan tutkimusajanjakson aikainen vientitoiminta oli 11,3 prosenttia sen itse tuottamien CD-R-levyjen kokonaismyynnistä verrattuna 7,6 prosenttiin vuonna 1997 ja 9,3 prosenttiin sekä vuonna 1998 että 1999. Ottaen huomioon sen, että CD-R-levyjen vienti kolmansiin maihin on näin ollen suhteellisen vähäistä, viennin kehityksen tarkasteluajanjakson aikana tuotannolle tai myynnille aiheuttamaa vahinkoa pidetään rajallisena. Saatuja vientihintoja voidaan verrata myyntihintoihin riippumattomille asiakkaille yhteisön markkinoilla.
(d) Hankinnat Taiwanista ja muista kolmansista maista
(86) Tutkimus osoitti, että yhteisön tuotannonala oli tarkasteluajanjakson aikana hankkinut CD-R-levyjä muista lähteistä vastatakseen markkinakysyntään. Kokonaishankinnat olivat 35,7 prosenttia kokonaismyynnistä vuonna 1997, 44,8 prosenttia vuonna 1998, 32,8 prosenttia vuonna 1999 ja 22,1 prosenttia vuonna 2000. Tuonti Taiwanista oli vastaavasti 0,6 prosenttia vuonna 1997, 5,8 prosenttia vuonna 1998, 17,9 prosenttia vuonna 1999 ja 7,7 prosenttia vuonna 2000.
(87) Hankintojen väheneminen vuoden 1999 ja tutkimusajanjakson välillä on looginen seuraus lisäkapasiteetin asentamisesta, itse tuotettujen CD-R-levyjen varastojen muodostumisesta ja yhteisön tuotannonalan myyntiennusteiden tarkistuksista alaspäin.
(88) Todettiin lisäksi, että hankittujen CD-R-levyjen määrä laski verrattuna yhteisön tuotannonalan omaan tuotantoon. Hankittujen CD-R-levyjen määrä oli 55,5 prosenttia vuonna 1997, 78,7 prosenttia vuonna 1998, 43,4 prosenttia vuonna 1999 ja 24 prosenttia vuonna 2000. Taiwanilaisten CD-R-levyjen osuus oli vastaavasti 1 prosentti vuonna 1997, 10,1 prosenttia vuonna 1998, 23,7 prosenttia vuonna 1999 ja 8,4 prosenttia vuonna 2000.
(89) Yhteisön tuotannonalan hankinnat olivat suurelta osin tilapäisiä. Kasvavien markkinamahdollisuuksien ja kysynnän takia muutamat tallennevälineitä valmistavat tuottajat (kuten levykkeiden valmistajat) ovat sijoittaneet kirjoitettavien CD-levyjen uuteen teknologiaan. Ennen kuin tuotantolaitokset toimivat, markkinointi oli jo käynnissä ja kysyntää oli osittain tyydytettävä hankituilla tuotteilla. Tuonti Japanista on ollut suhteellisen merkittävää, koska Japani oli ensimmäinen maa, jossa teknologia otettiin käyttöön, ja koska, kuten jo mainittiin, merkittävä osa Euroopan teollisuudesta kuuluu japanilaisille ryhmittymille.
(90) Yhteisön tuotannonalan hankinnat asianomaisesta maasta olivat tutkimusajanjakson aikana 2,2 prosenttia Taiwanista tulevasta kokonaistuonnista ja kokonaishankinnat olivat 4,7 prosenttia kokonaistuonnista yhteisöön ja tapahtuivat pääasiassa tutkimusajanjakson alussa. Näillä hankinnoilla ei näin ollen ole voinut olla ratkaisevaa vaikutusta siihen vahingolliseen tilanteeseen, johon yhteisön tuotannonala oli joutunut.
(e) Polttoa nopeuttavat tekniikat
(91) Väitettiin, että eurooppalaisten tuottajien markkinaosuuteen vaikutti kielteisesti hidas sopeutuminen nopeampiin polttotekniikoihin eli tekniikoihin, jotka määräävät sen, millä nopeudella CD-R-levylle voidaan kirjoittaa.
(92) Tutkimuksen mukaan nopeus ei ole määräävä tekijä hinnanmuodostuksessa. CD-R-levyjen nopeampi poltto edellyttää myös tähän sopivaa laitteistoa, eli nopeammat polttotekniikat ovat merkityksellisiä niille nykyisille käyttäjille, jotka ovat valmiit asentamaan uuden polttavan levyaseman, tai uusille käyttäjille, jotka hankkivat tällaisen aseman ensimmäistä kertaa. Vaikka tällaisten käyttäjien osuudesta kaikista CD-R-levyjen käyttäjistä ei ole tilastotietoja, on selvää, että suuremmalla polttonopeudella ei ole merkitystä kaikkien käyttäjien kohdalla.
(93) Väitettiin, että yksi yhteistyöstä kieltäytynyt vientiä harjoittava taiwanilainen tuottaja otti käyttöön 16-kertaisen nopeuden lokakuussa 2000, kun taas eurooppalaiset tuottajat ottivat sen käyttöön vasta helmikuussa 2001. Väitteestä ei ilmene, tarkoittaako käyttöönotto tuotannon vai myynnin aloittamista. Toisaalta ottaen huomioon, että taiwanilainen vientiä harjoittava tuottaja kieltäytyi yhteistyöstä, väitettä ei voitu tarkistaa tasollaan, mutta toisaalta yhteisön tuotannonalaan kuuluvien kolmen suurimman tuottajan tutkimus osoitti, että yksi otti myyntiin 16-kertaisen nopeuden 1 päivänä marraskuuta 2000, toinen 15 päivänä joulukuuta 2000 ja kolmas siirtyi suoraan 12-kertaisesta nopeudesta 24-kertaiseen nopeuteen vuonna 2001.
(94) Suurempiin polttonopeuksiin mukautumisella ei siis näyttäisi olevan väitettyä vaikutusta yhteisön tuotannonalan heikentyneeseen tilanteeseen.
4. Syy-yhteyttä koskeva päätelmä
(95) Muiden tekijöiden kuin tuonnin polkumyynnillä Taiwanista, kuten yhteisön kulutuksen kehityksen, tuonnin muista kolmansista maista, yhteisön tuotannonalan vientitoiminnan, yhteisön tuotannonalan CD-R-levyjen hankintojen kolmansista maista ja sopeutumisen nopeampiin polttotekniikoihin ei todettu vaikuttaneen merkittävästi yhteisön tuotannonalan vahingolliseen tilanteeseen.
(96) Tutkimus osoitti, että tarkastelujakson aikana polkumyynnillä Taiwanista tuotujen halpojen tuotteiden määrä kasvoi merkittävästi ja että sen tuontihintojen lasku oli siinä määrin silmiinpistävä, että sitä ei voitu perustella tuotantoprosessin hallintaan ja suurtuotannon etuihin perustuvalla tuotantokustannusten laskulla. Tutkimusajanjakson aikana tuonti Taiwanista oli 74 prosenttia kokonaistuonnista yhteisöön, markkinaosuus 60 prosenttia yhteisön kulutuksesta ja hinta tasolla, johon muu tuonti ei näytä vaikuttaneen ja joka on alimpia kaiken tuonnin osalta alittaen merkittävästi yhteisön tuotannonalan myyntihinnat. Ottaen huomioon taiwanilaisten vientiä harjoittavien tuottajien vahvan aseman yhteisön markkinoilla tällä kehityksellä oli merkittäviä kielteisiä seurauksia yhteisön tuotannonalalle. Edellä todettujen seikkojen perusteella päätellään alustavasti, että tämä tuonti erikseen tarkasteltuna on aiheuttanut merkittävää vahinkoa yhteisön tuotannonalalle.
H. YHTEISÖN ETU
1. Johdanto
(97) Komissio tutki, oliko polkumyyntiä, vahinkoa ja syy-yhteyttä koskevista päätelmistä huolimatta olemassa pakottavia syitä, joiden perusteella olisi pääteltävä, että toimenpiteiden käyttöönotto ei tässä tapauksessa ole yhteisön edun mukaista. Tämän vuoksi ja perusasetuksen 21 artiklan 1 kohdan mukaisesti komissio tarkasteli toimenpiteiden vaikutusta kaikkiin osapuoliin, joita tutkimus koski.
2. Yhteisön tuotannonalan etu
(98) Yhteisön tuotannonalan tilanne on huonontunut CD-R-levyjen halpatuonnin takia aiheuttaen tilanteen, jossa myynti tapahtuu tappiolla ja jossa yhteisön tuotannonala ei ole päässyt osalliseksi markkinoiden kasvusta niin kuin olisi voinut odottaa yhteisön markkinoilla vallitsevan CD-R-levyjen kysynnän perusteella. Odotettua vähäisempi myynti johti suurten varastojen kertymiseen. Sijoitukset tuotannon lisäkapasiteettiin ovat suurelta osin ja ainakin väliaikaisesti pysähtyneet ja jonkin verran olemassa olevaa kapasiteettia on käyttämättömänä. Vuonna 2000 viisi eurooppalaista tuottajaa luopui kokonaan CD-R-levyjen tuotannosta. Yhteisön tuotannonalan investointiohjelmat ja tallennevälinealan ratkaiseva teknologinen merkitys kuitenkin osoittavat, että yhteisön tuotannonala aikoo jatkossakin olla mukana CD-R-levyjen tuotannossa. Sen jatkuvaa mukanaoloa tallennevälinealan markkinoilla pidetään lisäksi tärkeänä, jotta voidaan seurata DVD-levyjen kehitystä. Tallennevälinealan tuottajat sinänsä osoittautuvat edelleen kilpailukykyisiksi ja ovat elinvoimaisia, erityisesti ne, joiden taustalla on suurempia, pääasiassa japanilaisia ryhmittymiä.
(99) Komission yksiköt katsovat, että polkumyyntitoimenpiteiden puuttuessa yhteisön tuotannonalan tilanne heikkenee vähentäen entisestään yhteisön CD-R-levyjen tuottajien määrää ja siten työllisyyttä. CD-R-levyjen tuotannon loppumisella olisi teknologisia vaikutuksia siinä mielessä, että niiden tuottajat eivät enää olisi mukana tallennevälineiden markkinoilla, eikä niillä sen vuoksi olisi strategista roolia tulevassa DVD-standardeja ja niiden jälkeisiä tallennevälineitä koskevassa teknologisessa kehityksessä.
(100) Polkumyyntitoimenpiteiden käyttöönoton tavoitteena on palauttaa tasapuoliset kilpailuolosuhteet yhteisön markkinoille, mikä olisi yhteisön tuotannonalan edun mukaista, koska se on karsimastaan vahingosta huolimatta osoittanut olevansa periaatteessa elinkelpoinen.
3. Tuojien etu
(101) Komission yksiköt saivat kolme vastausta kyselyyn tuojilta, jotka edustivat 5,3 prosenttia kokonaistuonnista Taiwanista tutkimusajanjakson aikana. Kyseiset yritykset olivat:
- Imation Europe BV, Schiphol, Alankomaat,
- Dysan Products Europe Ltd, Camberley, Yhdistynyt kuningaskunta,
- Memorex Products Europe Ltd, Hammondsworth, Yhdistynyt kuningaskunta.
Nämä asianomaiset osapuolet totesivat, että ne vastustivat polkumyyntitullien käyttöönottoa. Tutkimusajanjakson aikana niiden CD-R-levyjen hankinnat olivat melkein poikkeuksetta peräisin Taiwanista.
(102) Kolme yhteistyössä toiminutta tuojaa yhdessä tarkasteltuna kärsivät tappiota vuonna 2000 vuoden 1999 kannattavan toiminnan jälkeen. Pääteltiin, että jopa näiden tuojien osalta hinnat olivat tutkimusajanjakson aikana laskeneet siinä määrin, että normaali kaupankäynnin kate ei ollut enää riittävä kattamaan yleiskustannuksia. Tämä näyttää osoittavan, että ylöspäin oikaistu hintataso olisi tuojien edun mukainen.
4. Käyttäjien ja kuluttajien etu
(103) Komissio ei saanut mitään palautetta käyttäjiltä eli yrityksiltä, jotka käyttävät CD-R-levyjä musiikki-CD-levyjen tai ohjelmistojen pienimääräiseen kopiointiin.
(104) Kuluttajien osalta otettiin yhteyttä Euroopan Kuluttajaliittoon (BEUC), mutta se ei osallistunut yhteistyöhön menettelyssä.
(105) Tämä näyttää osoittavan, ettei toimenpiteiden käyttöönotto vaikuttaisi epäoikeudenmukaisesti käyttäjiin eikä kuluttajiin.
5. Muut väitteet
(106) Merkittävin toimenpiteiden käyttöönottoa vastustava väite on, että eurooppalaisten tuottajien kapasiteetti ei riitä vastaamaan yhteisön kysyntään. Tutkimus todellakin osoitti, että Euroopassa sijaitseva kapasiteetti ei voi vastata yhteisön markkinoiden kysyntään, vaikka otettaisiin huomioon olemassa oleva käyttämätön kapasiteetti ja lykätyt investointisuunnitelmat. Tällä ei kuitenkaan voida perustella taiwanilaisten vientiä harjoittavien tuottajien vahinkoa aiheuttavaa käyttäytymistä. Lisäksi polkumyyntitullien käyttöönotolla ei ole tarkoitus sulkea taiwanilaisia vientiä harjoittavia tuottajia markkinoilta vaan palauttaa tasapuoliset kaupankäyntiolosuhteet ja tehokas kilpailu yhteisön markkinoille. Siinä mielessä taiwanilaiset tuontituotteet pysyisivät edelleen yhteisön markkinoilla, mutta hinnoilla, jotka eivät aiheuta polkumyynnistä johtuvaa vahinkoa. Lisäksi tuonti kolmansista maista, joihin toimenpiteitä ei sovelleta, todennäköisesti kasvaa, kun Taiwanista polkumyynnillä tulevaa vahingollista tuontia ei enää ole. Tällä perusteella komissio päättelee, että hankintavaikeuksien vaaraa ei ole.
6. Yhteisön etua koskeva päätelmä
(107) Komissio katsoo edellä selostetun perusteella, ettei ole olemassa sellaisia pakottavia, yhteisön etuun liittyviä syitä, joiden vuoksi polkumyyntitoimenpiteiden käyttöönotosta olisi luovuttava.
I. VÄLIAIKAISET POLKUMYYNTITOIMENPITEET
1. Vahingon korjaava taso
(108) Polkumyyntiä, vahinkoa, syy-yhteyttä ja yhteisön etua koskevat päätelmät huomioon ottaen olisi otettava käyttöön väliaikaiset toimenpiteet, jotta estettäisiin jatkossa polkumyynnillä tuotujen tuotteiden yhteisön tuotannonalalle aiheuttamat vahingot.
(109) Väliaikaisten toimenpiteiden tason määrittämisessä on otettu huomioon todetut polkumyyntimarginaalit sekä yhteisön tuotannonalalle aiheutuneen vahingon vakavuus.
(110) Väliaikaiset toimenpiteet olisi otettava käyttöön riittävän tasoisina sen varmistamiseksi, että kyseisestä tuonnista aiheutunut vahinko poistuu, mutta todettuja polkumyyntimarginaaleja ei ylitetä. Tullin määrää laskettaessa katsottiin, että vahingollisen polkumyynnin vaikutukset poistavan tullin määrän olisi oltava sellainen, että yhteisön tuotannonala voisi sen avulla kattaa kustannuksensa ja saada sellaisen ennen veroja lasketun kokonaismyyntivoiton, joka voitaisiin kohtuudella saada myytäessä samankaltaista tuotetta yhteisön markkinoilla tavanomaisissa kilpailuolosuhteissa eli polkumyynnillä tapahtuneen tuonnin puuttuessa. Tässä laskennassa käytetty voittomarginaali ennen veroja oli 8 prosenttia liikevaihdosta.
(111) Tarvittava hinnankorotus määritettiin vertaamalla hinnan alittavuuden laskemisessa määritettyä painotettua keskimääräistä tuontihintaa yhteisön tuotannonalan yhteisön markkinoilla myymien eri mallien vahinkoa aiheuttamattomaan hintaan. Vahinkoa aiheuttamaton hinta mallia kohden saatiin lisäämällä edellä mainittu 8 prosentin voittomarginaali tuotantokustannuksiin mallia kohden. Tästä vertailusta ilmenevät erot ilmaistiin kokonaistuonnin cif-arvon prosenttiosuutena. Nämä erot olivat kaikissa tapauksissa havaittuja polkumyyntimarginaaleja suuremmat.
2. Väliaikaiset toimenpiteet
(112) Edellä olevan perusteella ja perusasetuksen 7 artiklan 2 kohdan mukaisesti katsotaan, että olisi otettava käyttöön väliaikaiset polkumyyntitullit todettujen polkumyyntimarginaalien suuruisina, koska - kuten edellä mainitaan - havaitut vahingon poistavat marginaalit olivat kaikissa tapauksissa polkumyyntimarginaaleja suuremmat.
(113) Tässä asetuksessa yrityksille vahvistettavat yksilölliset polkumyyntitullit määritettiin tämän tutkimuksen päätelmien perusteella. Näin ollen ne kuvastavat kyseisten yritysten senhetkistä tilannetta. Näitä tulleja voidaan siten soveltaa (toisin kuin koko maata koskevia "kaikkiin muihin yrityksiin" sovellettavia tulleja) yksinomaan asianomaisesta maasta peräisin olevien, kyseisten yritysten eli tarkoin määrättyjen oikeussubjektien tuottamien tuotteiden tuontiin. Jos yrityksen nimeä ja osoitetta ei ole erikseen mainittu tämän asetuksen artiklaosassa (mukaan luettuina erikseen mainittuihin yrityksiin etuyhteydessä olevat yritykset), sen tuottamiin tuontituotteisiin ei voida soveltaa näitä tulleja, vaan niihin on sovellettava "kaikkiin muihin yrityksiin" sovellettavaa tullia.
(114) Kaikki näiden yrityskohtaisten polkumyyntitullien soveltamiseen liittyvät vaatimukset (esimerkiksi yrityksen nimenmuutoksen tai uusien tuotanto- tai myyntiyksiköiden perustamisen johdosta tehdyt vaatimukset) on toimitettava viipymättä komissiolle(4), ja mukaan on liitettävä kaikki asian kannalta oleelliset tiedot, erityisesti ne, jotka koskevat esimerkiksi kyseiseen nimenmuutokseen tai kyseisiin uusiin tuotanto- tai myyntiyksiköihin mahdollisesti liittyviä yrityksen tuotantotoiminnan sekä kotimarkkinamyynnin ja viennin muutoksia. Komissio muuttaa tarvittaessa tätä asetusta neuvoa-antavaa komiteaa kuultuaan saattamalla yksilöllisten tullien soveltamisalaan kuuluvien yritysten luettelon ajan tasalle.
J. LOPPUMÄÄRÄYKSET
(115) Moitteettoman hallinnon varmistamiseksi on vahvistettava määräaika, jonka kuluessa asianomaiset osapuolet, jotka ilmoittautuivat aloittamista koskevassa ilmoituksessa vahvistetussa määräajassa, voivat esittää näkökantansa kirjallisesti ja pyytää tulla kuulluiksi. Lisäksi olisi huomattava, että kaikki tätä asetusta varten tehdyt tullien käyttöönottoa koskevat päätelmät ovat väliaikaisia ja että niitä voidaan joutua tarkistamaan mahdollisista lopullisista tulleista päätettäessä,
ON ANTANUT TÄMÄN ASETUKSEN:
1 artikla
1. Otetaan käyttöön väliaikainen polkumyyntitulli Taiwanista peräisin olevien kirjoitettavien CD-levyjen (CD-R-levyt) tuonnissa, jotka luokitellaan tällä hetkellä CN-koodiin ex 8523 90 00 (TARIC-koodi 8523 90 00 10 ).
2. Vapaasti yhteisön rajalla tullaamattomana -nettohintaan sovellettava väliaikainen tulli on seuraavien yritysten tuottamien tuotteiden osalta seuraava:
TAULUKON PAIKKA
3. Jollei toisin säädetä, sovelletaan voimassa olevia tulleja koskevia säännöksiä ja määräyksiä.
4. Edellä 1 kohdassa tarkoitetun tuotteen luovutus vapaaseen liikkeeseen yhteisössä edellyttää väliaikaisen tullin määrää vastaavan vakuuden antamista.
2 artikla
Asianomaiset osapuolet voivat pyytää, että niille ilmoitetaan niistä olennaisista tosiasioista ja huomioista, joiden perusteella tämä asetus annettiin, esittää näkökantansa kirjallisesti ja pyytää tulla komission kuulemiksi yhden kuukauden kuluessa tämän asetuksen voimaantulosta, sanotun kuitenkaan rajoittamatta asetuksen (EY) N:o 384/96 20 artiklan soveltamista.
Asianomaiset osapuolet voivat asetuksen (EY) N:o 384/96 21 artiklan 4 kohdan mukaisesti esittää huomautuksiaan tämän asetuksen soveltamisesta yhden kuukauden kuluessa sen voimaantulosta.
3 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämän asetuksen 1 artiklaa sovelletaan kuuden kuukauden ajan.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2001.

Labels: 12
3
4
18